MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                                                                    

       HOTĂRÂREA NR.505
privind mandatarea reprezentantului Consiliului Local al Municipiului Craiova să voteze, în Adunarea Generală Extraordinară a Acţionarilor Compania de Apă „Oltenia” S.A., aprobarea înfiinţării unui punct de lucru 

           Consiliul Local al Municipiului Craiova, întrunit în sedinţa ordinară din data de

18.12.2025.
           Având în vedere referatul de aprobare nr.409672/2025, raportul nr.409677/2025 al Direcţiei Economico-Financiară și raportul de avizare nr.414158/2025 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Consiliului Local al Municipiului Craiova să voteze, în Adunarea Generală Extraordinară a Acţionarilor Compania de Apă „Oltenia” S.A., aprobarea înfiinţării unui punct de lucru și avizele nr.43/2025 al Comisiei I - Buget Finanţe, Studii, Prognoze şi Administrarea domeniului, nr.35/2025 al Comisiei III -Servicii Publice, Liberã Iniţiativã şi Relaţii Internaţionale şi nr.45/2025 al Comisiei V- Juridică, Administraţie Publică şi Drepturi Cetăţeneşti;          
În conformitate cu prevederile Legii nr.31/1990, republicată, cu modificările şi completările ulterioare şi Legii nr.265/2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului;
În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

                                                         HOTĂRĂŞTE:

   Art.1. Se aprobă mandatarea reprezentantului Consiliului Local al Municipiului                        Craiova – dna. Creţu Cristina Mădălina, să voteze în Adunarea Generală Extraordinară a Acționarilor a S.C. Compania de Apă „Oltenia” S.A., în data de 22.12.2025, ora 11,30, aprobarea înființării unui punct de lucru al S.C. Compania de Apă „Oltenia” S.A. în sat Mihăiţa, str.Plopilor, nr.8, comuna Coţofenii din Dos, judeţul Dolj, având ca obiect de activitate:
a) Captarea, tratarea şi distribuţia apei – cod CAEN 3600;
b) Colectarea şi epurarea apelor uzate – cod CAEN 3700.
 Art.2. Se împuterniceşte dl. Alin Ionuț Șuiu, Director General al S.C. Compania de Apă „Oltenia” S.A., să efectueze cuvenitele menţiuni la Oficiul Registrul Comerţului de pe lângă Tribunalul Dolj
     Art.3. Primarul Municipiului Craiova, prin aparatul de specialitate:Serviciul Administraţie Publică Locală şi Relaţii cu Consiliul Local, Direcţia Economico-Financiară, dna. Creţu Cristina Mădălina, dl. Alin Ionuț Șuiu şi Compania de Apă „Oltenia” S.A. vor aduce la îndeplinire prevederile prezentei hotărâri.

